b'\n_START_ARTICLE_\nPamantasang Estatal ng Kansas\n_START_PARAGRAPH_\nAng Pamantasang Estatal ng Kansas (Ingles: Kansas State University, KSU), na karaniwang kilala sa tawag na Kansas State o K-State, ay isang pampublikong unibersidad na pananaliksik na may pangunahing kampus sa lungsod ng Manhattan, Kansas, Estados Unidos. Ang Kansas State ay binuksan bilang land-grant na kolehiyo ng estado noong 1863 at siyang unang pampublikong institusyon ng mas mataas na pag-aaral sa estado ng Kansas.  _NEWLINE_Ang unibersidad ay nauuri bilang isa sa 115 na mga unibersidad sa pananaliksik na may pinakamataas na aktibidad sa pananaliksik (R1) ayon sa Carnegie Classification of Institutions of Higher Education. _NEWLINE_Mayroong mga sangay na kampus ang unibersidad sa mga lungsod ng Salina at Olathe . Ang Kansas State University Polytechnic Campus sa Salina ay tahanan ng College of Technology and Aviation. Ang Olathe Innovation Campus ay may pagtuon sa gradwadong pag-aaral sa bioenerhiya, kalusugan ng hayop, agham ng halaman, kaligtasan ng pagkain, at seguridad.'